ኢትዮጵያ አለም አቀፍ የቴሌኮም ኮንፈረንስ እንድታስተናግድ ተመረጠች
ኢትዮጵያ አለም አቀፍ የቴሌኮም ኮንፈረንስ እንድታስተናግድ መመረጧን የኢኖቬሽንና ቴክኖሎጂ ሚኒስቴር አስታወቀ።የኢኖቬሽንና ቴክኖሎጂ ሚኒስትር ዶክተር ኢንጂነር ጌታሁን መኩሪያ ከአለም አቀፉ የቴሌኮም ህብረት ዋና ፀሃፊ ሆውሊን ዛሆ ጋር መክረዋል፡፡በውይይታቸውም የኢኖቬሽንና ቴክኖሎጂ ሚኒስትሩ ዶክተር ኢንጂነር ጌታሁን መኩሪያ፥ ኢትዮጵያ የቴሌኮም አገልግሎትን  ለማሳደግ የጀመረቻቸውን ስራዎች አብራርተዋል።የአለም አቀፉ የቴሌኮም ህብረት ዋና ፀሃፊ ሆውሊን ዛሆ በበኩላቸው፥ በቴሌኮም ዘርፍ ከኢትዮጵያ ጋር በትብብር ለመስራት ዝግጁ መሆናቸውን አረጋግጠዋል።የአፍሪካ ቢሯቸውን ኢትዮጵያ ውስጥ ለመክፈት እቅድ እንዳላቸውም ዋና ፀሃፊው ሆውሊን ዛሆ ተናግረዋል።